《述怀寄刘休休居士》
元代·朱希晦

云绕青山水绕溪，隐居滋味只羹藜。春风底事生华发，暮景何须待紫泥。

写罢素书无雁过，唤回清梦有猿啼。长安市上多年少，赐锦纷纷竞斗鸡。

作者简介：温州乐清人。顺帝至正末隐居瑶山，与四明吴主一、萧台赵彦铭吟咏雁山中，称雁山三老。明初荐于朝，命未至而卒。有《云松巢集》。